Jabarkan Terjemahan Bahasa Melayu: dari Pengisytiharan Singapura dalam bahasa melayu

BAHAWASANYA menjadi hak yang tidak dapat dipisahkan lagi bagi sesebuah rakyat untuk bebas dan merdeka,

DAN BAHAWASANYA Malaysia telah ditubuhkan pada 16 haribulan September 1963, melalui sebuah persekutuan negeri-negeri yang sedia ada dalam Persekutuan Tanah Melayu dan Negeri-Negeri Sabah, Sarawak dan Singapura ke dalam sebuah negara yang merdeka dan berdaulat.

DAN BAHAWASANYA juga telah dipersetujui oleh pihak-pihak Perjanjian yang tersebut, setelah pemisahan Singapura daripada Malaysia, Kerajaan Malaysia hendaklah melepaskan kedaulatan dan bidang kuasa berkenaan Singapura supaya kedaulatan dan bidang kuasa yang tersebut hendaklah terletak haknya dalam Kerajaan Singapura.

DAN BAHAWASANYA dengan Pemasyhuran yang bertarikh hari kesembilan bulan Ogos pada tahun seribu sembilan ratus enam puluh lima Perdana Menteri Malaysia Tunku Abdul Rahman Putra Al-Haj Ibni Almarhum Sultan Abdul Hamid Halim Shah telah memasyhur dan mengisytiharkan bahawa Singapura hendaklah pada hari kesembilan bulan Ogos pada tahun seribu sembilan ratus enam puluh lima tamat menjadi sebuah negeri dalam Malaysia dan hendaklah menjadi sebuah bangsa dan negara yang merdeka lagi berdaulat berasingan dan bebas daripada Malaysia dan diiktiraf sedemikian rupa oleh Kerajaan Malaysia.

Kini saya LEE KUAN YEW Perdana Menteri Singapura, DENGAN INI MEMASYHUR DAN MENGISYTIHARKAN bagi pihak dan rakyat Singapura bahawa mulai hari ini, sembilan haribulan Ogos tahun seribu sembilan ratus enam puluh lima, Singapura hendaklah berupa sebuah bangsa demokratik yang berdaulat serta merdeka buat selama-lamanya. Kemerdekaan ini diasaskan pada lunas-lunas kebebasan dan keadilan serta sentiasa menjaga kebajikan dan kebahagiaan rakyatnya dalam sebuah masyarakat yang lebih adil dan sama rata.

(Ditandatangani) LEE KUAN YEW Perdana Menteri Singapura